Červený Kameň

Červený Kameň, hungare Vöröskő, [voroŝkO], germane Rothenstein estas vilaĝo kaj municipo en Slovakio, distrikto Ilava. La loknomo en ĉiuj lingvoj signifas: ruĝa ŝtono.

 Situo 
Červený Kameň situas sub monto Chmeľová 925 m alta, laŭ la ĉeĥa landlimo. Troviĝas ĉi tie limpasejo Nedašova Lhota - Červený Kameň. Ilava troviĝas je 11 km.

 Historio 
La loko estis loĝata jam dum la bronzepoko, dum la ferepoko fortikaĵo estis tie. La unua mencio okazis pri la vilaĝo en 1354 laŭ tiama hungara ortografio "Wereskew", en 1484 en slava formo "Cherweny Kamen". En 1784 loĝis tie 724 vilaĝanoj (121 familioj) en 106 domoj, en 1828 817 vilaĝanoj en 109 domoj. Tiutempe la vilaĝanoj laboris ankaŭ en farejoj pri papero kaj fero. En 1910 laŭ la popolnombrado vivis en Červený Kameň 1224 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Puhó, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Červený Kameň 769 homoj, (749 slovakoj).

 Vidindaĵoj 
 romkatolika malfrubaroka preĝejo omaĝe al Dipatrino de 1796, en 1806 kaj en la 20-a jarcento renoviĝis
 malfrubaroka kapelo omaĝe al Sankta Aŭgusto de 1788

 Eksteraj ligiloj 
 Fotoj pri Červený Kameň
 Fotoj pri la fortikaĵo

Kategorio:Municipoj en distrikto Ilava
Kategorio:Landlimo de Ĉeĥio kaj Slovakio